Teamfilm

Teamfilm ⅍ var et norsk filmselskap som produserte en rekke spillefilmer fra 1962 til 1994, blant annet komediene om Olsenbanden.

Historikk
Selskapet ble etablert av filmregissørene Knut Andersen og Knut Bohwim sammen med komponisten og produsenten Egil Monn-Iversen til Monn-Iversens prosjekt Operasjon Løvsprett i 1962.Norsk biografisk leksikon om Knut Bohwim Også filmfotografen Mattis Mathiesen var blant grunnleggerne.Dagbladet 20. juli 1998: Olsenbandens far klar med ny film  

Teamfilm revitaliserte den norske filmkomedien på 1960-tallet med publikums- og kassasuksesser som Operasjon Løvsprett og Hurra for Andersens. Selskapet produserte også 13 filmer om Olsenbanden 1969–1984,Aftenposten  9.3.2016: Olsenbandens norske far røper suksess-hemmeligheten en serie kriminalkomedier etter danske forbilder.

Teamfilm hadde en periode studio i lokalene til Søilen Teater i Oslo. I 1981 oppsummert Kirke- og undervisningsdepartementet at «de etablerte produsentene» Norsk Film A/S, Teamfilm A/S og EMI Produksjon (eid av Egil Monn-Iversen) hadde stått for 75 av de 99 filmene som hadde hatt premiere i 1970-årene.

Fredrikssons fabrikk – The movie fra 1994 ble ikke den publikumssuksessen produsenten hadde håpet, og underskuddet var en sterkt medvirkende årsak til at produksjonsselskapet Teamfilm måtte avvikles.Hvem Hva Hvor 1996, side 155

Referanser

Kategori:Norske filmselskaper
Kategori:Selskaper etablert i 1962
Kategori:Opphør i 1994